CELEX: 62018TN0667
Language: fi
Date: 2018-11-09 00:00:00
Title: Asia T-667/18: Kanne 9.11.2018 – Pinto Teixeira v. EUH

14.1.2019   
            
            
               FI
            
            
               Euroopan unionin virallinen lehti
            
            
               C 16/58
            
         
      Kanne 9.11.2018 – Pinto Teixeira v. EUH
      (Asia T-667/18)
      (2019/C 16/69)
      Oikeudenkäyntikieli: ranska
      
         Asianosaiset
      
      
         Kantaja: José Manuel Pinto Teixeira (Oeiras, Portugali) (edustajat: asianajajat S. Orlandi ja T. Martin)
      
         Vastaaja: Euroopan ulkosuhdehallinto (EUH)
      
         Vaatimukset
      
      Kantaja vaatii unionin yleistä tuomioistuinta
      toteamaan, että
      
                  —
               
               
                  nimittävän viranomaisen 21.2.2018 tekemä päätös, jolla se kieltäytyi antamasta kantajalle lupaa toimia ulkopuolisissa tehtävissä henkilöstösääntöjen 16 artiklan mukaisesti, kumotaan
               
            
                  —
               
               
                  EUH velvoitetaan korvaamaan oikeudenkäyntikulut ja maksamaan 10 000 euroa korvauksena henkisestä kärsimyksestä.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, joka perustuu Euroopan unionin virkamiehiin sovellettavien henkilöstösääntöjen 16 artiklan rikkomiseen, sikäli kuin riidanalainen päätös tehtiin sen 30 työpäivän määräajan päätyttyä, joka alkoi, kun kantajan ilmoitus aikeesta harjoittaa ammatillista toimintaa tehtävissä lopettamisen jälkeen oli vastaanotettu.
               
            
                  2)
               
               
                  Toinen kanneperuste, joka perustuu ilmeisiin arviointivirheisiin, joiden vuoksi riidanalainen päätös on lainvastainen, koska kyseiset tehtävät eivät selvästi liity kantajan kolmen viimeisen palvelusvuoden aikana harjoittamiin tehtäviin eivätkä ne ole ristiriidassa EUH:n intressien kanssa.